《次韵天宁僧宗芑见寄》
宋代·陈著

新诗忽相问，知我有如君。
陶令早还里，少游终守坟。
犂锄聊自课，笔砚未全焚。
时放出门步，仰天看过云。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。